open-index/open-wikipedia-markdown huggingface dataset:
דז'אווי סיסה

**דז'אווי סיסה** (בצרפתית: **Djaoui Cissé**; נולד ב-31 בינואר 2004 בצרפת) הוא כדורגלן צרפתי המשחק בעמדת הקשר בקבוצת סטאד רן מליגת העל הצרפתית.

## קריירת מועדונים
סיסה גדל במחלקות הנוער של US גריני וברטיני פוט CS, ובשנת 2019 הצטרף למחלקת הנוער של סטאד רן. בשנת 2021 החל לשחק בקבוצת המילואים של המועדון. ב-2 בפברואר 2024 חתם על חוזה מקצועני ראשון במועדון, עד לשנת 2027. ב-18 בפברואר 2024 ערך את הופעת הבכורה שלו בקבוצה הראשונה של המועדון, בניצחון 3-1 על קלרמון פוט במסגרת המחזור ה-22 בליגת העל הצרפתית לעונת 2023/2024.

## קריירה בין-לאומית
סיסה נולד בצרפת למשפחה ממוצא מאלי.

נכלל בסגל נבחרת צרפת עד גיל 21 לטורניר אליפות אירופה עד גיל 21 בשנת 2025. הוא הבקיע צמד שערים בניצחון 4-1 על נבחרת פולין עד גיל 21 במסגרת שלב הבתים של הטורניר.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סטאד רן
קטגוריה:צרפתים שנולדו ב-2004
החוקה האנגלית

**החוקה האנגלית** (באנגלית: **The English Constitution**) הוא ספר מאת העיתונאי, הסופר והכלכלן האנגלי וולטר בג'ט, אשר פורסם לראשונה כסדרה של מאמרים בשנת 1867 וכספר בשנת 1867 ו-1869. הספר נחשב לאחד הניסיונות החשובים ביותר לנתח את מבנה השלטון הבריטי הלא-כתוב ולהסביר את תפקודו המעשי, בניגוד לאופן הפורמלי שבו הוא מתואר לעיתים.

## רקע
בג'ט, שהיה עורך מגזין "האקונומיסט", ניסה לבאר כיצד מוסדות השלטון הבריטיים – המלוכה, הפרלמנט, הקבינט, ומערכת המשפט – פועלים בפועל, ולעיתים בניגוד למראית העין החוקתית. הספר נכתב במהלך תקופה של שינוי פוליטי בבריטניה, ובצל חוק הרפורמה של 1867, שהרחיב את זכות הבחירה.

## תוכן מרכזי
בג'ט מבחין בין שני חלקים עיקריים של החוקה:
* **החלק הייצוגי (dignified)**: מוסדות שמעניקים לשלטון סמכות וסמלים – ובעיקר המלוכה.
* **החלק הפעיל (efficient)**: מוסדות שמנהלים בפועל את השלטון – במיוחד הקבינט וראש הממשלה.

### מיזוג רשויות
אחד המושגים המרכזיים שזוהו עם ספרו של בג'ט הוא **[[מיזוג רשויות]]** (בניגוד להפרדת רשויות). בג'ט טוען כי "הסוד היעיל של החוקה האנגלית" הוא השילוב בין הרשות המבצעת והרשות המחוקקת, שמתממש בעיקר באמצעות מוסד הקבינט – גוף שהוא בעת ובעונה אחת חלק מן הפרלמנט וגם ראש הרשות המבצעת. בג'ט ראה בכך מאפיין ייחודי ומוצלח של השיטה הבריטית:

מושג זה – "מיזוג רשויות" – הפך מאז לאבן יסוד בניתוח המוסדי של שיטות פרלמנטריות, והוא שונה באופן מהותי מהמודל הנשיאותי הנהוג למשל בארצות הברית.

## השפעה וביקורת
הספר זכה להשפעה רבה בעולם דובר האנגלית ומעבר לו, והשפיע על דיונים חוקתיים במדינות רבות, במיוחד כאלו שאימצו אלמנטים מהמודל הבריטי. חוקרים מציינים כי אף שהספר מבוסס על מציאות המאה ה-19, רבים מהעקרונות שבג'ט מתאר תקפים גם כיום.

עם זאת, היו שטענו כי בג'ט נטה לפשט יתר על המידה את המציאות הפוליטית, וכי בחלק מהמקרים הוא תיאר את המערכת האידיאלית יותר מאשר את זו הקיימת בפועל.

## לקריאה נוספת
* Bagehot, Walter. The English Constitution. London: Chapman and Hall, 1867. עותק סרוק בארכיון האינטרנט

## קישורים חיצוניים

* טקסט מלא של המהדורה המקורית, באתר Archive.org

קטגוריה:ספרים בריטיים
קטגוריה:ספרי עיון
Tic, Tic Tac

**"Tic, Tic Tac"** הוא שיר של להקת קראפיצ'ו (Carrapicho) הברזילאית. השיר יצא לאור ביוני 1996, כסינגל המוביל מהאלבום "Festa do boi bumba". הגרסה המקורית יצאה לאור בבלגיה, צרפת, הולנד וספרד, ואילו גרסת הרמיקס, שהופקה על ידי המפיק הגרמני פרנק פריאן , הגיעה למצעדים באוסטריה, קנדה, גרמניה, נורווגיה, פורטוגל, שוודיה, שווייץ ובריטניה.

## רקע
השיר הופק במקור עבור פסטיבל הפולקלור של פרינטינס בשנת 1992, בברזיל, והאדיר את גדולתו ועוצמתו של נהר האמזונס. באמצע שנת 1994 הקליטה את השיר קבוצה מוזיקלית מאזור האמזונס בשם *Carrapicho*, והתגלתה מאוחר יותר על ידי הזמר הצרפתי פטריק ברואל, שהשתתף בהפקה והפצה בצרפת. השיר מומן על ידי ערוץ הטלוויזיה הצרפתי TF1 והפך לאחד מלהיטי הקיץ הגדולים.

הגרסה המקורית עמדה בראש המצעד הצרפתי במשך שלושה שבועות, והפכה באותה תקופה לאחד משני הסינגלים הראשונים שקיבלו תקליט יהלום. בסוף 1996, מנחת הטלוויזיה הצרפתייה סופי פאבייה  ביצעה גרסת כיסוי לשיר בצרפתית בשם "Il me tape sur les nerfs...". גרסתה הגיעה למקום ה-31 בצרפת וה-16 בבלגיה (וולוניה).

ב-1997, השיר זכה לגרסת כיסוי על ידי ההרכב המוזיקלי Fruit De La Passion עם הסולן הברזילאי ג'ו פוגה. השיר זכה בביצועו זכה להצלחה רבה בארץ מוצאו, ברזיל.

השיר זכה לגרסאות כיסוי מקוריות ויצא כסינגל על ידי הזמר הרוסי מוראט נסירוב, בשם "Mal'chik hochet v Tambov" (בעברית: "הילד רוצה ללכת לטמבוב"). הגרסה שלו הפכה ללהיט ענק ברוסיה וזכתה בפרס גרמופון הזהב ב-1997.

## מצעדים

## אישורים

## קישורים חיצוניים
* 20px "Tic, Tic Tac", במסד הנתונים המוזיקלי AllMusic
* 20px "Tic, Tic Tac", במסד הנתונים המוזיקלי MusicBrainz
* 20px "Tic, Tic Tac", במסד הנתונים המוזיקלי Discogs
* 30px "Tic, Tic Tac", במסד הנתונים המוזיקלי Genius
* 20px "Tic, Tic Tac", באתר המוזיקה Spotify
* 44px "Tic, Tic Tac", באתר המוזיקה אפל מיוזיק
* 44px "Tic, Tic Tac", באתר המוזיקה Deezer
* 55px "Tic, Tic Tac", באתר המוזיקה Tidal
* 20px "Tic, Tic Tac", באתר המוזיקה Last.fm
* 20px "Tic, Tic Tac", באתר המוזיקה SoundCloud
* "Tic, Tic Tac", באתר המוזיקה SecondHandSongs

## הערות שוליים

קטגוריה:שירי 1996
קטגוריה:סינגלי בכורה מ-1996
קטגוריה:שירים בפורטוגזית
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת אריסטה רקורדס
עאמר ג'אמוס

**עאמר ראסם עאדל ג'אמוס** (בערבית: **عَامِر رَاسِم عَادِل جَامُوس**; נולד ב-3 ביולי 2002 בירדן) הוא כדורגלן ירדני המשחק בעמדת הקשר בקבוצת אל-ויחדאת מליגת העל הירדנית ובנבחרת ירדן.

## קריירת מועדונים
ג'אמוס גדל במחלקת הנוער של אל-ג'זירה עמאן, ובשנת 2020 החל לשחק בקבוצה הבוגרת של המועדון במסגרת ליגת העל הירדנית. בעונת  הושאל לאל-ויחדאת מליגת העל הירדנית, עמה זכה בגביע הירדני. ב-2 בספטמבר 2024 חתם על חוזה קבוע לשלוש שנים במועדון.

## קריירה בין-לאומית
ג'אמוס נכלל בסגל נבחרת ירדן עד גיל 23 לטורניר גביע אסיה עד גיל 23 בשנת 2024, וערך שלוש הופעות בטורניר.

ב-27 בינואר 2025 ערך את הופעת הבכורה שלו בנבחרת ירדן, בתיקו 0-0 נגד נבחרת אוזבקיסטן במשחק ידידות.

## תארים
;אל-ויחדאת
* הגביע הירדני (1): 2023/2024

## קישורים חיצוניים

## הערות שוליים

קטגוריה:כדורגלנים ירדנים
קטגוריה:קשרי כדורגל ירדנים
קטגוריה:כדורגלני נבחרת ירדן
קטגוריה:ירדנים שנולדו ב-2002
דרדאי

**דרדאי** (בהונגרית: **Dárdai**) הוא שם משפחה הונגרי.

קטגוריה:שמות משפחה הונגריים
Evil Dead Burn

***Evil Dead Burn*** (בתרגום חופשי לעברית: "**מוות אכזרי: בעירה**") הוא סרט אימה על-טבעי אמריקאי בבימויו של סבסטיאן וניצ'ק לפי תסריט שכתב יחד עם פלורן ברנאר. בסרט מככבים סואיילה יעקוב, האנטר דוהאן, לוסיאן ביוקנן וטנדי רייט. זהו הסרט השלישי בזיכיון "מוות אכזרי" שאינו מהווה המשך ישיר לעלילות קודמות, והשישי במספר בסדרה כולה.

## צוות השחקנים
* סואיילה יעקוב
* האנטר דוהאן
* לוסיאן ביוקנן
* טנדי רייט

## הפקה
בפברואר 2024 הוכרז כי סרט ספין אוף ל"להעיר את השד" נמצא בפיתוח. סבסטיאן וניצ'ק נשכר לביים את הסרט לפי תסריט שכתב יחד עם פלורן ברנאר. יוצר הסדרה והמפיק סם ריימי שכר את וניצ'ק לאחר שהתרשם מסרט הביכורים שלו, "Infested". ריימי ורוברט טאפרט משמשים כמפיקים, דרך חברת ההפקות "Ghost House Pictures".

במאי 2025 נבחרה סואיילה יעקוב לככב בתפקיד הראשי, והסרט קיבל מימון משותף של "ניו ליין סינמה" ו"סרטי סוני". מאוחר יותר באותו חודש, צורפו לצוות השחקנים גם האנטר דוהאן, לוסיאן ביוקנן וטנדי רייט.

## הפצה
הסרט עתיד לצאת לאקרנים בארצות הברית ב-24 ביולי 2026. הסרט יופץ בארצות הברית על ידי אולפני האחים וורנר, ובשאר השווקים הבינלאומיים על ידי סרטי סוני, למעט בבריטניה ובצרפת, בהן תופקד ההפצה בידיהן של StudioCanal ו-Metropolitan Filmexport, בהתאמה.

## קישורים חיצוניים

## הערות שוליים

קטגוריה:סרטי 2026
קטגוריה:סרטי אימה על-טבעיים אמריקאיים
קטגוריה:סרטי המשך אמריקאיים
קטגוריה:סרטי ניו ליין סינמה
קטגוריה:סרטי האחים וורנר
קטגוריה:סרטים אמריקאיים משנת 2026
אסדאבאד (איראן)

**אָסָדָאבָּאד** (בפרסית: **اسدآباد**) היא עיר הנמצאת בנפת המרכז  של מחוז אסדאבאד  שבפרובינציית המדאן, באיראן. העיר משמשת כבירת הנפה והמחוז.

## מיקום וגאוגרפיה
אסדאבאד שוכנת בגובה 1,699 מטרים מעל פני הים, כ-45 ק"מ בקוו אווירי מערבית להמדאן כ-150 קילומטרים צפונית-מזרחית לכרמאנשאה.

אסדאבאד נמצאת 54 קילומטרים דרומית-מערבית לחמדאן, בירת המחוז, על המסלול ההיסטורי מבגדד לחמדאן ומשם לריי וטהראן. שלוחה של הרי הזגרוס, מפרידה בין אסאדאבאד לחמדאן.

## היסטוריה
אסדאבאד היא עיירה היסטורית באיראן והיא ממוקמת לאורך הדרך ההיסטורית בגדאד–המדאן–ריי (טהראן), בעבר הייתה אסדאבאד בממלכת מדי, ולמרות מיעוט מקורות מהתקופה הקדם-אסלאמית, נראה שמיקומה האסטרטגי הקנה לה חשיבות דומה לזו של אקבטנה (Ecbatana) (המדאן). היו שהציעו לזהותה עם אדרפנה (Adrapana), שנזכרה בכתביהם של איסידורוס מכאראקס וגאוגרפים יוונים ורומיים.

בתקופה הסאסאנית כל האזור היה חשוב, והעיירה נזכרת בקרבתם של ארמונות המלוכה. מסופר כי השאה מרדאן, בנו של המלך ח’וסרו השני, שהה בעיירה. כמו כן יש עדויות לאחוזות מלכותיות סמוכות.

בשנת 810 נערך בעיירה קרב בין הכוחות של בניו של הח'ליף הארון א-רשיד, שבו ניצח טאהר ד'ו אל-ימיניין (Ṭāher Ḏu’l-yamīnayn), מייסד השושלת הטאהרית. במהלך המאה ה-11 נאבקו עליה שבטים כורדיים ונסיכויות מקומיות.

במאה ה-12 נערך בסביבתה קרב בין שליטי מוסול לסלג'וקים.

במהלך ימי הביניים הייתה אסדאבאד עיירה קטנה אך שוקקת, בעלת סביבה חקלאית פורייה ושוק פעיל לדגנים, כותנה, פירות ודבש. האדמות הושקו במי מעיינות מההרים הסמוכים באמצעות מערכת קנאת מתוחכמת.

בשנת 1877 דווח כי היו בה כ-200 בתי מגורים, בהם קהילה יהודית קטנה. בשנת 1951 מנתה אוכלוסייתה כ-7,000 נפש, דוברים בעיקר פרסית אך גם כורדית וטורקית.

בעת החדשה, העיירה מוכרת כמקום הולדתו של הרפורמיסט האיסלאמי, סייד ג'מאל א-דין אל-אפגאני (1897-1838).

## דמוגרפיה
### שפות
בשנת 1951, גרו באסדאבאד כ-7,000 איש, רובם דיברו פרסית, והיה מיעוט של דוברי כורדית וטורקית. בשנת 2000, היה בעיר רוב של כורדים עם מיעוט פרסים וטורקים.

### אוכלוסייה
במפקד האוכלוסין הלאומי ב-2006, מנתה אוכלוסיית העיר 51,304 נפשות שחיו ב-12,583 משקי בית. במפקד האוכלוסין ב-2011 נמנו בעיר 55,024 איש שחיו ב-15,164 משקי בית. במפקד האוכלוסין של 2016 חיו בעיר כ-55,703 נפשות ב-16,765 משקי בית.

## אוניברסיטאות
### אוניברסיטת סייד ג'מאל א-דין אסדאבאדי
אוניברסיטת סייד ג'מאל א-דין אסדאבאדי (دانشگاه سید جمال الدین اسدآبادی) החלה לפעול ב-2011 ועם השנים קיבלה אישור לתוכניות לימודים לתארים מתקדמים. ובשנת 2019 למדו בה כ-1,200 סטודנטים.

### הפקולטה למדעי הרפואה באסדאבאד
הפקולטה למדעי הרפואה ושירותי הבריאות באסדאבאד היא אוניברסיטה רפואית שהוקמה בשנת 2017 ובשנת 2024 היו בה 13 פרופסורים ולמדו בה 437 סטודנטים.

## תחבורה
בסמוך לעיר קיים שדה תעופה אזורי, מסלול קצר: فرودگاه اسدآباد. שדה התעופה הותקף בשבת, 14 ביוני 2025 במסגרת מבצע עם כלביא.

## קישורים חיצוניים
* 

## הערות שוליים

קטגוריה:איראן: ערים
קטגוריה:פרובינציית המדאן
משרד המנהיג העליון של איראן

**משרד המנהיג העליון של איראן** (בפרסית: **دفتر رهبر جمهوری اسلامی ایران**), הידוע גם כ**בית ההנהגה** (בפרסית: **بیت رهبری**), הוא המעון הרשמי, המשרד הבירוקרטי ומקום עבודתו העיקרי של המנהיג העליון של איראן החל משנת 1989-2026.

המשרד מורכב מבית, שהוא משרד דתי בראשות מרג'ע, וממנגנונים בירוקרטיים. הוא ממוקם בלב טהראן, ועומד בראשו המרג'ע מוחמד מוחמדי גולפאיגאני.

## תפקיד
משרד המנהיג העליון של איראן משמש את המנהיג העליון של איראן לתקשורת והוצאת צווים למגוון ארגונים צבאיים, תרבותיים, כלכליים ופוליטיים. תחת משרד זה עובדים מספר יועצים פוליטיים, צבאיים ודתיים, להם תפקיד משפיע בהחלטות המתקבלות באיראן.

על פי , חבר הפרלמנט האיראני לשעבר, ההשפעה של המשרד על ענייני המדינה כל כך משמעותית עד ש"הפרלמנט הוא למעשה ענף של משרד המנהיג העליון".

## סנקציות אמריקאיות
ב-24 ביוני 2019 חתם נשיא ארצות הברית דונלד טראמפ על צו נשיאותי 13876, להקפאת נכסי משרד המנהיג העליון של איראן ועלי ח'אמנאי בעקבות התקרית במפרץ עומאן בחודש יוני 2019 .

## קישורים חיצוניים

## הערות שוליים

קטגוריה:איראן: מעונות רשמיים
קטגוריה:טהראן: מבנים
קטגוריה:איראן: ארגונים ממשלתיים
אוי מרי

**אוי מרי** (באנגלית: ******) הוא מחזה קומדיה-פרודיה בשפה האנגלית, שנכתב ומבוצע במקור על ידי הקומיקאי והמחזאי קול אסקולה.

## עלילה
העלילה מתרחשת בשבועות שלפני רצח הנשיא אברהם לינקולן. זוהי קומדיה שחורה בת מערכה אחת.

ההצגה עוסקת בכמיהה לא ממומשת, אלכוהוליזם ותשוקות מודחקות, ומציגה את חייה של מרי טוד לינקולן מנקודת מבט סאטירית.

## דמויות

## הפקה
ההצגה נכתבה על ידי קול אסקולה שגם משחק בה את מרי טוד לינקולן, בדמות של כוכבת קברט שאפתנית. ההפקה נעשית על ידי קווין מקולום ולוקס מקמהון, ומייק לאווי וקרלי בריגליה.

ההצגה עלתה לראשונה באוף ברודוויי בתיאטרון לוסיל לורטל ב-26 בינואר 2024, נפתחה רשמית ב-8 בפברואר 2024 ונסגרה ב-12 במאי 2024.

באפריל 2024 הוכרז כי ההצגה תעבור לתיאטראות ברודוויי בקיץ 2024 לתקופה של 12 שבועות. ההצגה נפתחה רשמית ב-11 ביולי 2024 ועלתה בתיאטרון ליסיאום בניו יורק.

## תגובות וביקורות
ההצגה זכתה להצלחה וביקורות טובות באוף ברודוויי, מכרה את כל הכרטיסים להרצה הראשונה והוארכה פעמיים בתיאטרון לוסיל לורטל.

## פרסים ומועמדויות

## קישורים חיצוניים

* 

## הערות שוליים

קטגוריה:מחזות אמריקאיים
קטגוריה:קומדיות
קטגוריה:מחזות להט"ב
קטגוריה:מחזות סאטיריים
קטגוריה:אברהם לינקולן
נמל התעופה הבין-לאומי שהיד אשרפי כרמאנשאה

**נמל התעופה הבין-לאומי שהיד אשרפי כרמאנשאה** (בפרסית: **فرودگاه بین‌المللی شهید اشرفی کرمانشاه**) הוא נמל תעופה בעיר כרמאנשאה שבאיראן. הוא ממוקם בחלקה המזרחי של העיר כרמאנשאה, ומשרת את העיר כרמאנשאה ואת האזורים הסמוכים לעיר. מנמל התעופה מופעלות טיסות פנים איראניות על בסיס יומי, וטיסות בין-לאומיות על בסיס עונתי.

## קישורים חיצוניים

שהיד אשרפי כרמאנשאה
קטגוריה:פרובינציית כרמאנשאה
יחיאל גוטמן

**יחיאל (חיליק) גוטמן** (1944 – 1 ביולי 2025) היה סופר, איש תקשורת ומשפטן ישראלי. 

## ביוגרפיה
נולד בירושלים בשנת 1944 ליצחק ועדה גוטמן. אביו היה יו"ר התאחדות הסוחרים בעיר ו"יקיר ירושלים". 

למד משפטים, היסטוריה וסוציולוגיה באוניברסיטה העברית בירושלים.

בין השנים 1973–1977 כיהן כיועץ של שרי המשפטים יעקב שמשון שפירא וחיים יוסף צדוק, ובין היתר עבד עם היועצים המשפטיים לממשלה מאיר שמגר ואהרן ברק. לאחר פרישתו מהשירות הציבורי הקים משרד עורכי דין בירושלים. בשנת 2023 סגר את המשרד, ופרש מעריכת דין פעילה.

כיהן בתפקידים ציבוריים רבים. כיהן כחבר מועצת עיריית ירושלים, חבר מליאת רשות השידור, יו"ר המועצה לביקורת סרטים, מועצת הרשות לניירות ערך, דירקטור בחברות כמו אל-על, צים, בז"ן ותש"ן.

שימש במגוון תפקידים ציבוריים. היה יועץ לשרי משפטים וליועצים משפטיים לממשלה, חבר מועצת עיריית ירושלים, יו"ר המועצה לביקורת סרטים וחבר מליאת רשות השידור.

מאז שנות ה-80 שימש כפרשן משפטי בעיתונים "ידיעות אחרונות" ו"מעריב". במשך שנים הוא הנחה את תוכניות הטלוויזיה "חוק וצדק", "סדר דין מקוצר" ו"אש צולבת"; הגיש וערך את תוכנית הרדיו "הפוך על הפוך" בקול ישראל רשת ב. כתב טור משפטי קבוע במעריב סוף שבוע בשם "הזווית המשפטית".

גוטמן שימש דירקטור ב-31 מועצות מנהלים מכל הסוגים: "אל על", "צים", בתי הזיקוק, בנקים, חברות בנייה, מפעלי תעשייה וגם גופי תרבות כמו רשות השידור, מועצת הקולנוע, המועצה לביקורת סרטים ומחזות, תיאטרון ירושלים, התזמורת הסימפונית ירושלים, רדיו ירושלים והפועל ירושלים בכדורסל.

## יצירה ספרותית
גוטמן עסק בכתיבה של ספרי עיון ומתח שעסקו בפוליטיקה ובמשפט בישראל, וספרו "טלטלה בשב"כ, עובד לסדרת דרמה בשם "פרשת קו 300".
* **היועץ המשפטי נגד הממשלה** (הוצאת ידיעות ספרים, 1981) - ספר העיון הראשון שעסק בתפקידו הייחודי של היועץ המשפטי לממשלה בשיטת המשפט הישראלית. גוטמן שעבד לצד שרי משפטים ויועצים משפטיים לממשלה ערך מחקר מעמיק בדבר ההיסטוריה של התפקיד והמאבקים שניהל היועץ המשפטי לממשלה כנגד הדרג הפוליטי מאז קום המדינה. בספר מובאים ראיונות עם היועצים המשפטיים לממשלה מאז קום המדינה המפרטים את תולדות התפקיד.
* **טלטלה בשב"כ: היועץ המשפטי נגד הממשלה מפרשת טוביאנסקי עד פרשת קו 300** (הוצאת ידיעות ספרים, 1995) - בספר זה גוטמן מנתח את פרשת השב"כ. הספר מבוסס על ראיונות עם "כוכבי" הפרשה, ביניהם אברהם שלום. רשות השידור רכשה את הזכויות על הספר והפיקה בשנת 1997 סדרה ישראלית בת חמישה פרקים, בשם "פרשת קו 300", בבימויו של אורי ברבש ובכתיבתו של מוטי לרנר, על בסיס הספר. גוטמן שיחק בתפקיד משני של פתולוג בסדרה.
* **[https://www.e-vrit.co.il/Product/153/תיק_תפור? תיק תפור]** (הוצאת ידיעות ספרים, 2009) - מותחן פוליטי-משפטי
* **[https://www.e-vrit.co.il/Product/7273/ממשלות_ישראל_לדורותיהן_החלטות_חכמות_והחלטות_מטופשות? ממשלות ישראל לדורותיהן- החלטות חכמות והחלטות מטופשות]** (הוצאת ידיעות ספרים, 2017) - ספר עיון שנכתב יחד עם פרופ' דני קורן. 
* **[https://www.kinbooks.co.il/12-hmvplaim.html? 12 המופלאים]** (הוצאת כנרת, זמורה, דביר, 2021) - ספר עיון שנכתב ביחד עם פרופ' דני קורן. סיפוריהם של 12 ראשי הממשלה שכיהנו בישראל מאז הקמתה ועד היום.

## חיים אישיים
גוטמן התגורר בירושלים. היה נשוי לאמנית תמר (תמי) גוטמן ואב לארבעה בנים: יריב, גיא, רועי ועו"ד מתן גוטמן.

## הערות שוליים

קטגוריה:עורכי דין ישראלים
קטגוריה:בוגרי האוניברסיטה העברית בירושלים: משפטים
קטגוריה:סופרים ישראלים
קטגוריה:אנשי תקשורת ישראלים
קטגוריה:חברי מועצת העיר ירושלים
קטגוריה:ישראלים שנולדו ב-1944
קטגוריה:ישראלים שנפטרו ב-2025
כובע וואלטיאו

**כובע ווּאֶלְטִיַאוֹ** (בספרדית: **Sombrero Vueltiao**) הוא כובע מסורתי מקולומביה, שנחשב כיום לאחד הסמלים הלאומיים של המדינה.

מקורו של הכובע בתרבות האינדיאנית של בני הזֶנוּ, במיוחד באזורים של מחוזות קורדובה וסוקרה שבצפון קולומביה. הכובע נארג מסיבי דקל מקומי בשם *caña flecha* בעבודת יד מורכבת שעוברת מדור לדור. עדויות ארכאולוגיות מצביעות על כך ששיטות האריגה של הכובע היו קיימות כבר בתקופה הפרה-קולומביאנית.

במקורו, כובע הוואלטיאו שימש לא רק להגנה מפני השמש, אלא היה בעל ערך סמלי וחברתי בקהילות הזנו. מספר הספירלות (*vueltas*) שמהן מורכב הכובע שיקף את איכות העבודה ואת מעמד הלובש. עם השנים הפך הכובע מסמל מקומי לפריט לאומי המייצג את המורשת האתנית והתרבותית של קולומביה.

[200px|ממוזער|הסופר הקולומביאני [גבריאל גארסיה מארקס|גבּריאל גָארסיה מארקֶס חובש וואלטיאו, 1984]]

בשנת 2004 הוכרז כובע הוואלטיאו על ידי קונגרס קולומביה כסמל תרבותי של האומה, כהכרה בתרומתו לייצוג הגיוון האתני במדינה ולמסורת האומנותית המקומית. כיום הכובע נפוץ באירועים רשמיים, בפסטיבלים ובהופעות של אנשי ציבור, מוזיקאים וספורטאים, לרבות נשיאי קולומביה.

לכובע משמעות סמלית עמוקה, והוא ממשיך לשמש כמזכרת לאומית רשמית המוענקת לאורחים זרים, ולעיתים נלבש על ידי ספורטאים קולומביאנים באירועים בינלאומיים כסמל של גאווה וזהות לאומית.

## ראו גם
* סומבררו

## קישורים חיצוניים

קטגוריה:כובעים
קטגוריה:קולומביה: תרבות
ג'ימי קלארק

**ג'ימי קלארק השלישי** (באנגלית: **Jimmy Clark III**; נולד ב-4 באפריל 2001) הוא כדורסלן אמריקאי המשחק בעמדות הרכז והקלע במכבי תל אביב מליגת העל בכדורסל והיורוליג.

## ראשית חייו וקריירת מכללות
קלארק נולד בקובינגטון, ג'ורג'יה ושיחק בבית הספר התיכון ניוטון בעיר. ב-2019 החל לשחק כדורסל מכללות באוניברסיטת וירג'יניה קומונוולת' מחטיבה I של ה-NCAA, אך בעונתו הראשונה שיחק דקות מועטות ביותר וקלע בממוצע 2.1 נקודות ב-7.3 דקות בלבד. בעונה הבאה גדל תפקידו של קלארק בקבוצה, והוא העמיד ממוצעים של 5.9 נקודות, 1.8 אסיסטים ו-1.8 חטיפות ב-16.1 דקות למשחק, אך ב-3 בפברואר 2021 הושעה על ידי האוניברסיטה מהמשחק נגד אוניברסיטת רוד איילנד וכעבור שבוע שוחרר מהקבוצה.

בעונת 2021/22 שיחק קלארק במכללת המדינה של צפון-מערב פלורידה מה-, איגוד ספורט המכללות האמריקאי לקולג'ים קטנים. ב-34 משחקים הוא העמיד ממוצעים של 12.3 נקודות, 2.8 ריבאונדים, 3.4 אסיסטים ו-2.1 חטיפות והוביל את הקבוצה לזכייה באליפות חטיבה I של הארגון.

בעונת 2022/23 חזר קלארק לחטיבה I של ה-NCAA וחתם באוניברסיטת דוקיין. בעונה זו הוא פתח בחמישייה ב-32 מתוך 33 משחקי הקבוצה והעמיד ממוצעים של 12.2 נקודות, 4 ריבאונדים, 2.5 אסיסטים ו-2.3 חטיפות למשחק. בעונת 2023/24, עונתו האחרונה במכללות, רשם קלארק את עונתו הטובה ביותר כשפתח בכל 37 משחקי הקבוצה ורשם 15 נקודות, 3.3 ריבאונדים, 3.8 אסיסטים ו-2.4 חטיפות בממוצע למשחק. בעונה זו זכה עם קבוצתו באליפות אזור ה-Atlantic 10 לראשונה מאז 1977 לאחר ניצחון בגמר על קבוצתו לשעבר וירג'יניה קומונוולת', ושיחק עימה בטורניר אליפות המכללות בכדורסל, בו הודחה בסיבוב השני על ידי אוניברסיטת אילינוי באורבנה-שמפיין. בשתי עונותיו בדוקיין הוא נבחר לחמישיית ההגנה של האזור, וב-2024 נבחר לחמישיית העונה השנייה.

## קריירה מקצועית
### בני הרצליה (2024–2025)
ב-11 באוגוסט 2024, לאחר שלא נבחר בדראפט ה-NBA 2024, חתם קלארק בבני הרצליה מליגת העל בכדורסל. הוא הוביל את הקבוצה לחצי גמר גביע ווינר בכדורסל 2024 וגביע המדינה בכדורסל 2025 ונבחר למצטיין חודש אוקטובר של עונת  בליגה. ב-17 משחקי ליגה במדי הרצליה העמיד קלארק ממוצעים של 14.5 נקודות, 5.8 אסיסטים ושתי חטיפות למשחק.

### מכבי תל אביב (2025–הווה)
ב-19 בפברואר 2025 חתם קלארק לשנתיים וחצי במכבי תל אביב מליגת העל והיורוליג. בתשעה משחקים במדי הקבוצה בעונה הסדירה של הליגה הוא רשם 11 נקודות, שני ריבאונדים ו-3.7 אסיסטים בממוצע למשחק, ובשמונה משחקים בשארית עונת 2024/2025 ביורוליג העמיד ממוצעים של 10 נקודות, 2.4 ריבאונדים וארבעה אסיסטים למשחק. קלארק הגיע עם הקבוצה לגמר אליפות המדינה בכדורסל 2025, שבוטל ללא הכרזה על אלופה בעקבות מבצע עם כלביא.

## קישורים חיצוניים

*פרופיל, באתר מנהלת ליגת העל בכדורסל
*

## הערות שוליים

קטגוריה:אמריקאים ילידי ג'ורג'יה
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת וירג'יניה קומונוולת'
קטגוריה:כדורסלני אוניברסיטת דוקיין
קטגוריה:כדורסלני בני הרצליה
קטגוריה:כדורסלני מכבי תל אביב
קטגוריה:ספורטאים אמריקאים בישראל
קטגוריה:אמריקאים שנולדו ב-2001
Master of Persia

**Master of Persia** (בפרסית : **مستر آف پرشیا**), הידועה גם בקיצור כ-**M.O.P**. היא פרוגרסיב דת' פולק מטאל איראנית שהוקמה במשהד בשנת 2005 על ידי מרג' אנסארי.

המוזיקה שלהם משלבת הבי מטאל עם כלי נגינה פרסיים מסורתיים כמו סיטאר, ועם נושאים ליריים המתמקדים בהיסטוריה ובתרבות הפרסית העתיקה.

## היסטוריה
הלהקה הוקמה על ידי אנסארי בשנת 2005; הסולנית אנאהיד הצטרפה בשנת 2008.השניים הכירו במכון ללימודי אמנויות לחימה, בניהולו של אנסארי, שהיה אלוף ג'יו ג'יטסו בעברו. ההופעות שלהם נערכו תחילה במחתרת, בחלל בו התאמנו, כיוון שמוזיקת דת' מטאל נאסרה על ידי הממשלה.

הסינגל הראשון שלהם, "Prince of Persia", יצא בשנת 2010, וזכה לתהודה בינלאומית ברדיו. בשנת 2011, הם הוציאו את אלבום הבכורה שלהם Iran, Older Than History (בעברית: איראן, עתיקה מההיסטוריה). במהלך הקלטת האלבום, היו חשופים להתנכלות מצד המשטרת הבסיג' שפרצה לאולם החזרות שלהם והחרימה להם ציוד.

לאחר שזכו להכרה, התמודדה הלהקה עם רדיפות קשות מצד המשטר במשהד. מרג' הואשם ב סגידה לשטן, נאסר והולקה 130 מלכות - עונש ההלקאה המקסימלי לפי החוק המוסלמי באיראן. אנאהיד הייתה אף היא בסכנה חמורה מפני מעצר, התקפות אלימות, ואף אפשרות לעונש מוות שכן מעורבותה בסצנת המטאל, ובפרט היותה סולנית - עוררה את זעמם של אנשי הדת השיעים והייתה מנוגדת לאיסור שנקבע באיראן על שירת נשים. היא ספגה איומים ואף גורשה מבית הוריה. האיומים אילצו את מרג' ואנאהיד לגלות ולעבור לירוואן שבארמניה ובהמשך לטיביליסי שבגיאורגיה.

בשנת 2012, לציון מאה שנה למלחמת הדרדנלים, ייסדו וארגנו את פסטיבל הרוק והמטאל הפרסי שהתקיים לאורך השנים בירוואן, טביליסי וטורקיה, ושאירח להקות מאיראן וכל רחבי המזרח התיכון. בפסטיבל בשנת 2015 שהתקיים בצ'נקלה בסימן "שלום, אהבה ורוק במזרח התיכון", הופיעו לצד להקת המטאל הישראלית אורפנד לנד.

בשנת 2015 הוציאו את הסינגל "Get Up And Fight", ולאחר מכן סינגל נוסף בשנת 2016, "Acid Attack", המדבר על תקיפות נשים בחומצה מצד משמרות הצניעות באיראן, בהשתתפות הלהקה האמריקאית GATH.

## חברי הלהקה
* מרג' - שירה (2005 עד היום)
*אנהיד - שירה (2008 עד היום)
*רזמן - גיטרות (2007–2011)
*אטר (אמירחוסיין אבזנייה) - גיטרות (2007–2011)
*אירון - גיטרה בס (2007-2011)

## דיסקוגרפיה
סינגלים:
* Prince of Persia (2010)
* Get Up And Fight (2015)
* Acid Attack (feat. GATH) (2016)
* (2024) Hafiz
* (2024) Rabee (رابعه)

אלבום:
* Older Than History (Iran, Older Than History) (2011)

## קישורים חיצוניים

* MTV - Rebel Music Documentary About Master Of Persia - M O P - Persian Rock & Metal Festival ביוטיוב.
* Master Of Persia documentary with Soulfly Korn Gojira & Korpiklaani @ Rock Off Fest 2015 ביוטיוב.
* Orlando Crowcroft, How playing heavy metal in Iran can put your life in danger, 3 June 2017, huckmag.com

## הערות שוליים

קטגוריה:להקות פרוגרסיב מטאל
קטגוריה:להקות דת' מטאל
קטגוריה:להקות פולק מטאל
קטגוריה:מוזיקאים איראנים
קטגוריה:להקות שהוקמו בשנת 2005
רודולף פיובטי

**רודולף פיובטי** (בצ'כית: **Rudolf Piowaty**; 28 באפריל 1900 - 29 בינואר 1978) היה שחיין יהודי-צ'כוסלובקי, אלוף ושיאן צ'כוסלובקיה במשחי החזה וחופשי. ייצג את צ'כוסלובקיה במשחקים האולימפיים (פריז 1924).

## ביוגרפיה
פיובטי נולד וגדל בברנו, האימפריה האוסטרו-הונגרית, בן למשפחה יהודית, בנם של מטילדה שרמובה ויעקב פיובטי. הוא החל לשחות ביחד עם אחיו הבכור אוטו פיובטי (1897–1945). הוא התאמן במכבי ברנו. לאחר לימודים בבית ספר מקצועי ושירות צבאי קצר (מרץ 1918 עד נובמבר 1918) ללא שרות בחזית במלחמת העולם הראשונה. הוא המשיך את שירותו הצבאי הסדיר עד 1 באוקטובר 1921, בחיל הרגלים בברנו, וזמן קצר לאחר מכן הוענקה לו דרגת רב-סמל. לאחר מכן, הוא הקדיש את עצמו לקריירה הספורטיבית שלו.

### 1921
באליפות צ'כוסלובקיה שנערכה בשנת 1921 זכה במדליות זהב במשחים ל-400 מטר חופשי, 500 מטר חופשי ו-1500 מטר חופשי, וכן במשחה שליחים 4x50 מטר. לאחר האליפות השחיינים של מכבי ברנו הקימו את קבוצת בר כוכבא ברנו ושם גם שימש כפקיד במועדון.

### 1922
באליפות צ'כוסלובקיה שנערכה בשנת 1922 זכה במדליות זהב במשחים ל-400 מטר חופשי ו-1500 מטר חופשי בהם קבע שיאים לאומיים, 400 מטר חזה ובמשחה שליחים 4x200 מטר חופשי.

### 1923
באליפות צ'כוסלובקיה שנערכה בשנת 1923 זכה במדליית זהב במשחה ל-200 מטר חזה בשיא לאומי חדש ובמשחה שליחים 3x100 מטר מעורב.

### 1924
באולימפיאדת פריז הוא סיים במקום 11 במשחה ל-200 מטר חזה בתוצאה של 3:11.8 דקות, בשלב המוקדמות הוא קבע תוצאה של 3:10.8 דקות. נוסף לכך, הוא סיים במקום תשיעי במשחה שליחים 4x200 מטר חופשי. בשלב המוקדמות נבחרתו קבעה תוצאה של 11:12.8 דקות, התוצאה השביעית בטיבה. נבחרתו לא התייצבה למשחה בשלב חצי הגמר.

### 1925
באליפות צ'כוסלובקיה שנערכה בשנת 1925 זכה במדליות זהב במשחה ל-100 מטר חזה ו-200 מטר חזה ובמשחה שליחים 3x100 מטר מעורב.

## חיים אישיים
לאחר הקמת הפרוטקטורט של בוהמיה ומוראביה בשנת 1939, הוא עזב את מולדתו בשנת 1942 ונסע לימת קונסטנץ בגרמניה ושחה לשווייץ. שם עבד בתפקידים שונים בחבר הלאומים בז'נבה, כולל במחלקת העיתונות הצ'כוסלובקית ובשירות היירוט. בשנת 1944 נשלח ללונדון ושירת בצבא צ'כוסלובקיה בגלות. לאחר שחזר לצ'כוסלובקיה באמצע נובמבר 1945, עבד תקופה קצרה בצבא, ולאחר מכן חזר להיות מעורב במועדוני ספורט בברנו. לאחר השתלטות הקומוניסטים בשנת 1948, היגר עם משפחתו לקנדה, שם עבד בסחר רהיטים.

## קישורים חיצוניים

* Peter Bučka, Jewish athletes in pre-war Czechoslovakia - Rudolf Piowaty (*28.4.1900 – 29.1.1978 Paris Canada), באתר *Jewish Community Brno* 

קטגוריה:שחיינים יהודים
קטגוריה:שחיינים צ'כוסלובקים
קטגוריה:שחיינים באולימפיאדת פריז (1924)
קטגוריה:משתתפים יהודים באולימפיאדת פריז (1924)
קטגוריה:ניצולי השואה: צ'כוסלובקיה
אישה קוראת מכתב (ורמיר)

**אישה קוראת מכתב** (בהולנדית: **Brieflezende vrouw in het blauw**) הוא ציור שמן מאת הצייר ההולנדי יאן ורמיר, המתוארך לשנים 1663–1664 לערך. היצירה נחשבת לאחת מהביטויים המורכבים והמעודנים ביותר של ורמיר לעולם הפרטי הנשי בתקופת תור הזהב ההולנדי.

## תיאור היצירה
בציור מתוארת אישה צעירה העומדת סמוך לשולחן וקוראת מכתב באור הבוקר. היא לבושה במקטורן לילה כחול מרופד (beddejak), עם סרטים צהובים, וחצאית כבדה. דף נוסף מהמכתב מונח על השולחן ומכסה חלקית שרשרת פנינים הקשורה בסרט כחול. האור נופל בעדינות על מצחה ועל הבד הדק של החלוק, בעוד אזורים אחרים נותרו מוצלים - בהם הסרט שבשערה וחלקה האחורי של הדמות.

האלמנט המרכזי בציור הוא אישה בלבוש כחול העומדת מול חלון (שאינו מתואר) וקוראת מכתב. האישה נראית כהרה, אם כי רבים טענו כי גזרתה המעוגלת נובעת פשוט ממאפייני האופנה של התקופה. אף שלבושה הרפוי של האישה עשוי לעורר רמז לכך, הריון תואר באמנות באותה תקופה לעיתים נדירות בלבד.

בעוד שתוכן המכתב אינו נראה, קומפוזיציית הציור עצמה חושפת פרטים משמעותיים. המפה של מחוז הולנד ופריזלנד שבקיר מאחורי האישה פורשה כרמז לכך שהמכתב נשלח על ידי בעל הנמצא בנסיעות. לחלופין, קופסת הפנינים שנראית בקושי על השולחן שלפני האישה עשויה לרמוז על מאהב, שכן פנינים נחשבות לעיתים לסמל של גאווה או הבלים. עצם פעולת קריאת המכתב משקפת דפוס נושאי חוזר ביצירותיו של ורמיר, שבו רגע פרטי הופך לחשיפה של מצבו הקיומי של האדם. הציור ייחודי בין סצנות הפנים של ורמיר בכך שלא ניתן לראות בו אף חלק מפינת החדר, מהרצפה או מהתקרה. 
### קומפוזיציה וסגנון
ורמיר יצר קומפוזיציה מאוזנת ומהודקת שבה כל פרט מחזק את האווירה הפנימית של הדמות. הצללים על הקיר נוצרים מהכיסאות וממסגרת המפה, אך לא מהאישה עצמה - אפקט המנתק אותה כביכול ממסגרת הזמן הפיזית. מפת הולנד ופריזלנד המופיעה על הקיר צוירה בצבעים מושתקים של כחול, טאוף ואוכר, מה שמרמז על מצב רגשי מהורהר.

הקומפוזיציה ודמות האישה בציור דומות לאלה שביצירתו של ורמיר נערה קוראת מכתב ליד חלון פתוח משנת 1657–1659. לציור זה קיימים קווי דמיון גם ליצירותיו האחרות מאותה תקופה: אישה עם מחרוזת פנינים ו-אישה אוחזת מאזניים. המפה המתוארת בציור, שצוירה על ידי בלתזר פלוריסזון ואן ברקרנרודה, פורסמה בשנת 1620 והודפסה מחדש על ידי וילם בלאו בשנת 1621; היא מופיעה גם ביצירה קצין ונערה צוחקת. אולם, בעוד ששם מופיעה גרסה פוליכרומטית של המפה, ב-"אישה קוראת מכתב" מדובר בהדפס מונוכרומטי. עצם קיומה של מפה כזו מוכח באמצעות עותק מונוכרומטי השמור באוסף מוזיאון וסטפריז שבהורן.

## קישורים חיצוניים

## הערות שוליים

קטגוריה:דיוקנאות נשים
קטגוריה:יאן ורמיר
קטגוריה:נשים בציור
קטגוריה:ציורים מהמאה ה-17
קטגוריה:ציורי שמן
מוזיאון להיסטוריה צבאית (וינה)

**מוזיאון להיסטוריה צבאית - המכון להיסטוריה** (בגרמנית: **Heeresgeschichtliches Museum – Militärhistorisches Institut**) הוא מוזיאון צבאי שנמצא ברובע לאנדשטרסה שבווינה, בירת אוסטריה.
## היסטוריה של המוזיאון
המבנה, בו נמצא המוזיאון תוכנן על ידי אדריכל דני-אוסטרי תאופיל הנסן בשנת 1850. בניית המבנה הסתיימה בשנת 1856. המוזיאון נפתח לקהל הרחב בשנת 1869. הוא נחשב לאחד המוזיאונים הצבאים הוותיקים בעולם.
בתקופת האימפריה האוסטרו-הונגרית המוזיאון היה שייך למשרד המלחמה האימפריאלי. עם פרוץ מלחמת העולם הראשונה נסגר המוזיאון. הוא נפתח מחדש רק בשנת 1921. המוזיאון פעל עד לפרוץ מלחמת העולם השנייה, אז נסגר שוב. הוא נפתח מחדש בקיץ 1943 להצגת התערוכות של תעמולה נאצית. בחורף 1944/1945 נפגע המוזיאון מהפצצות של בעלות הברית ונסגר למבקרים. הוא נפתח מחדש רק ביוני 1955 והופעל על ידי משרד החינוך האוסטרי. כעבור שנתיים הועבר לאחראיות משרד ההגנה הפדרלי.
## אולמות התצוגה
במבנה המוזיאון ישנם שמונה אולמות תצוגה, כאשר כל אחד מהם מוקדש לתקופה שונה בהיסטוריה הצבאית האוסטרית.
* אולם תצוגה 1 : מהמאה ה-16 עד שנת 1700
* אולם תצוגה 2 : מ־1701 עד 1789
* אולם תצוגה 3 : מ־1789 עד 1849
* אולם תצוגה 4: מ־1849 עד 1868
* אולם תצוגה 5: מ־1867 עד 1914
* אולם תצוגה 6: מ־1914 עד 1918
* אולם תצוגה 7: מ־1919 עד 1945
* אולם תצוגה 8: מוקדש לצי האוסטרו-הונגרי
בנוסף לאולמות התצוגה ישנו גם אולם מרכזי, המוקדש למצביאים אוסטריים.

אל מחוץ למוזיאון ישנה תצוגה של תותחי הארד. כמו כן, במרחק של כ־200 מטר מהמוזיאון ישנו האנגר, בו מוצגים כלי רכב משוריינים שיוצרו במאה ה-20 והיו (ברובם) בשימוש של הצבא האוסטרו-הונגרי, יחידות אוסטריות בוורמאכט ועל ידי צבא אוסטריה.

## קישורים חיצוניים

* 

קטגוריה:מוזיאונים להיסטוריה
קטגוריה:מוזיאונים צבאיים
קטגוריה:וינה: מוזיאונים
קטגוריה:אוסטריה: צבא וביטחון
קטגוריה:מוזיאונים למלחמת העולם השנייה
קטגוריה:1869
אחמד בריה

**אחמד בריה** (בערבית: **أحمد بريِّه**; נולד ב־2 בינואר 1975) הוא ראש מועצה מקומית פוריידיס.

## ביוגרפיה
בריה נולד לחליל וכמאלה בריה וגדל בכפר פוריידיס. למד בבית הספר היסודי אל-שאפעי בפוריידיס עד כיתה ז', בכיתה ח' המשיך בבית הספר יוחנן הקדוש בחיפה, ואת לימודיו התיכוניים השלים בהתיכון האורתודוקסי הערבי בעיר. לאחר התיכון עבד תקופה בתחום החקלאות והבניין.

בהמשך עבד בתחום המדיה והפרסום, בין היתר כמנהל תקציבים בחברת "פובליסיס סקטורס", מקבוצת פובליסיס אריאלי.

בבחירות המקומיות בשנת 2008 התמודד לראשונה לראשות מועצת פוריידיס. הוא קיבל כ־11.24% מהקולות והפסיד ליונס מרעי, רשימתו "אלפרידיס אואלן" זכתה במושב אחד במועצה.

בבחירות 2013 התמודד שוב על ראשות המועצה, אך הפסיד ליונס מרעי, והמשיך לכהן כחבר מועצה.

באוקטובר 2016, בעקבות מותו של ראש המועצה יונס מרעי, נערכו בחירות מיוחדות לראשות המועצה. בריה התמודד מול בנו איימן מרעי, וניצח בפער קטן עם 50.1% לעומת 49.9%.

בבחירות ב-2018 התמודד לראשות המועצה וזכה ל־45.01% מהקולות, אך הפסיד לאיימן מרעי.

בין השנים 2018–2024 עבד כמנהל שיווק בחברת "אייץ אנד די סטאר מדיה", המתמחה בפרסום דיגיטלי בשילוט חוצות, במקביל המשיך לכהן כחבר מועצה.

בבחירות ב-2024 התמודד לראשות המועצה מול ראש המועצה המכהן איימן מרעי ושני מועמדים נוספים, וניצח ברוב של 50.67% מהקולות.

בריה הוא בעל תואר ראשון במינהל עסקים מאוניברסיטת בן-גוריון, ותואר שני במשפטים מאוניברסיטת בר-אילן.

נשוי לסמר ואב לארבעה. מתגורר בפוריידיס.

## קישורים חיצוניים
* 

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת בר-אילן
קטגוריה:פוריידיס: אישים
קטגוריה:ישראלים שנולדו ב-1975
המצעד לציון 250 שנים לצבא ארצות הברית

**המצעד לציון 250 שנים לצבא ארצות הברית** (באנגלית: **U.S. Army 250th Anniversary Parade**; נקרא גם **המצעד הצבאי של טראמפ**; באנגלית: **Trump's military parade**) הוא מצעד שהתקיים ב-14 ביוני 2025 בארלינגטון, וירג'יניה, וושינגטון די. סי. ארצות הברית, לציון 250 שנה להקמת צבא ארצות הברית ב-14 ביוני 1775 – הוותיק מבין ששת הכוחות המזוינים של ארצות הברית.

מטרת המצעד היה להראות כבוד לוותיקי צבא ארצות הברית ולחייליו שנמצאים בשירות פעיל, והתקיים במקביל לחגיגות יום הולדתו ה-79 של דונלד טראמפ, נשיא ארצות הברית ה-45 וה-47. התכנונים למצעד החלו במאי 2025, לבקשתו של טראמפ.

יום הדגל האמריקאי, המצוין מדי שנה ב-14 ביוני לזכר אימוץ הדגל בשנת 1777, הוא במקרה גם תאריך יום הולדתו של נשיא ארצות הברית דונלד טראמפ. נושא המצעד היה "250 שנה להקמת האומה". זהו המצעד הצבאי הראשון של ארצות הברית מזה 34 שנה, מאז חגיגת הניצחון הלאומית שקיים הנשיא ג'ורג' הרברט ווקר בוש לציון סיום השתתפותם של חיילי ארצות הברית במלחמת המפרץ.

המצעד כלל כ־6,600 חיילים מ־לפחות 11 גייסות וחטיבות מרחבי המדינה, ולפחות 150 כלי רכב, 50 מסוקים, מטוסי קרב, סוסים, פרדות, צנחנים, ידוענים והופעות מוזיקליות של שבע תזמורות. במצעד צפה קהל ובו אלפי משתתפים.

## ביקורת
המצעד ספג ביקורת על כך שהוא מתקיים ביום הולדתו של טראמפ, ועלו טענות לפוליטיזציה של הצבא. על פי סקר של אוניברסיטת שיקגו בנושא, 60% טענו כי מדובר בשימוש שלילי בכספי המיסים האמריקאי.

במקביל למצעד בוושינגטון פרצו הפגנות מחאה נגד טראמפ ביותר מ-2,000 ערים ברחבי ארצות הברית תחת השם "No Kings" ("אין מלכים"), בהשתתפות עשרות אלפי אזרחים אמריקנים. תנועת 50501 הייתה שותפה למחאות, שאותן טראמפ הורה לעצור באמצעות חיל הנחתים של ארצות הברית (USMC) ואכיפת מכס והגירה (ICE).

## קישורים חיצוניים
* 

## הערות שוליים

קטגוריה:ארצות הברית: היסטוריה
קטגוריה:ארצות הברית: היסטוריה צבאית
קטגוריה:2025 בארצות הברית
קטגוריה:נשיאות דונלד טראמפ השנייה
קטגוריה:מצעדים צבאיים
קטגוריה:וושינגטון די. סי.: היסטוריה
קטגוריה:וירג'יניה: היסטוריה
אלברט ון דייסי

**אלברט וֵן דָייסי** (באנגלית: **Albert Venn Dicey**, מוכר כ-**A. V. Dicey**; 4 בפברואר 1835 – 7 באפריל 1922) היה משפטן ותאורטיקן חוקתי בריטי מהזרם הווִיגי. נודע בעיקר כמחבר הספר "Introduction to the Study of the Law of the Constitution" (שיצא לאור לראשונה ב-1885), אשר נחשב לחיבור מרכזי על אודות החוקה הבריטית הלא-כתובה. דייסי שימש כפרופסור למשפט אנגלי באוניברסיטת אוקספורד, וכמרצה בבית הספר לכלכלה של לונדון (LSE). הוא היה בין הבולטים שתרמו להפצת המושג **שלטון החוק** באנגליה.

## ביוגרפיה
דייסי נולד בלטורוורת' שבלסטרשייר, אנגליה. אביו, תומאס אדוארד דייסי, היה עיתונאי ויו"ר חברת הרכבות Midland Railway, ואמו הייתה אני מארי סטפן, בתו של ג'יימס סטפן. הוא היה קרוב משפחה של לסלי סטפן וג'יימס פיץ'ג'יימס סטפן.

הוא למד בבית הספר קינגס קולג' לונדון ובהמשך בבייליול קולג' שבאוניברסיטת אוקספורד, שם סיים תואר ראשון בהצטיינות ב-1858. ב-1863 הוסמך כעורך דין באינר טמפל. בשנת 1882 מונה לפרופסור למשפט אנגלי באוקספורד (Vinerian Professor), תפקיד בו כיהן עד 1909. בשנת 1890 קיבל את התואר Queen’s Counsel (QC).

בשנת 1896 פרסם את "Conflict of Laws", אחד הספרים הבולטים שלו.

## עמדות פוליטיות
דייסי היה חבר במפלגה הליברלית-יוניוניסטית והתנגד בתוקף למתן Home Rule (אוטונומיה) לאירלנד. בשנת 1914 קבע כי מתן סמכות כזו יהיה "פשע פוליטי". הוא התנגד גם להסכם האנגלו-אירי של 1921.

## מורשת
הספר "Introduction to the Study of the Law of the Constitution" נחשב לאחד מספרי היסוד של המשפט החוקתי האנגלי. דייסי הציג הבחנה בין החוק הכתוב לבין עקרונות מוסריים בסיסיים של שלטון החוק. לדבריו, "ריבונות הפרלמנט" משמעה שהפרלמנט הבריטי רשאי "לחוקק או לבטל כל חוק שהוא" ואין סמכות משפטית אחרת מעליו.

## ציטוטים

"העיקרון של ריבונות הפרלמנט פירושו לא פחות ולא יותר מאשר שגוף זה רשאי לחוקק או לבטל כל חוק שהוא..."


## ספרים נבחרים
* *Introduction to the Study of the Law of the Constitution* (1885, ועוד מהדורות)
* *Conflict of Laws* (1896)
* *Lectures on the Relation between Law and Public Opinion in England during the Nineteenth Century* (1905)

## ראו גם
* שלטון החוק

## קישורים חיצוניים

* הערך על דייסי באנציקלופדיה בריטניקה 
* פרסומים של דייסי בויקיטקסט 
* 
* 

## הערות שוליים

קטגוריה:חוקרי משפט בריטים
קטגוריה:בוגרי אוניברסיטת אוקספורד
קטגוריה:סגל אוניברסיטת אוקספורד
קטגוריה:סגל בית הספר לכלכלה של לונדון
קטגוריה:בריטים שנולדו ב-1835
קטגוריה:בריטים שנפטרו ב-1922
How Will I Know

"**How Will I Know**" הוא סינגל של הזמרת האמריקאית ויטני יוסטון, שיצא ב-22 בנובמבר 1985 בהוצאת חברת התקליטים אריסטה רקורדס. השיר, שהוקלט במהלך 1984 באולפני מדיה-סאונד במנהטן, נכתב והולחן על ידי ג'ורג' מריל, שאנון רוביקם ונרדה מייקל וולדן, והופק על ידי נרדה מייקל וולדן.

השיר היה מועמד בקטגוריית האמן החדש הטוב ביותר בפרסי הווידאו קליפים של MTV לשנת 1986. בנוסף לכך, הווידאו קליפ של הסינגל זיכה את יוסטון בקטגוריית הקליפ הטוב ביותר של אישה בפרסי הווידאו קליפים של MTV לשנת 1986.

השיר הופיע במקום ה-12 ברשימת שירי שנות ה-1980 של VH1.

## מיקומי שיא

## נתוני מכירות

## גרסת סם סמית'
גרסת הכיסוי של סם סמית' יצאה ביוני 2014. גרסה זו הופיעה בתוכנית הטלוויזיה האנטומיה של גריי. גרסת הכיסוי הופיעה בגרסת *Drowning Shadows* של אלבום האולפן הראשון של סמית', *[[In the Lonely Hour]]* .

### נתוני מכירות

## גרסת דייוויד גטה, MistaJam וג'ון ניומן
ב-2 ביוני 2021, הוציאו דייוויד גטה, MistaJam וג'ון ניומן גרסת כיסוי לשיר, תחת השם "If You Really Love Me (How Will I Know)".

### מיקומי שיא

### נתוני מכירות

## גרסת קלין בנדיט
ב-24 בספטמבר 2021, הוציאה הלהקה קלין בנדיט גרסת רמיקס לשיר, תחת השם "How Will I Know (Whitney × Clean Bandit)".

### מיקומי שיא

### נתוני מכירות

## קישורים חיצוניים

## ביאורים

## הערות שוליים

קטגוריה:שירי 1985
קטגוריה:סינגלים מ-1985
קטגוריה:סינגלים מ-1986
קטגוריה:סינגלים מ-2021
קטגוריה:שירי ויטני יוסטון
קטגוריה:שירי סם סמית'
קטגוריה:שירי דייוויד גטה
קטגוריה:שירי קלין בנדיט
קטגוריה:שירים באנגלית
קטגוריה:וידאו קליפים שצולמו בלונדון
קטגוריה:שירי דאנס-פופ
קטגוריה:שירי פאנק (Funk) אמריקאיים
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אריסטה רקורדס
קטגוריה:סינגלים בהוצאת פרלופון
פול רוזין

**פול רוזין** (באנגלית: **Paul Rozin**; נולד ב-1936) הוא פרופסור לפסיכולוגיה באוניברסיטת פנסילבניה. הוא מלמד קורסים שונים וכן משמש כחבר סגל בתוכנית לתואר שני בפסיכולוגיה חיובית יישומית שהחלה על ידי מרטין סליגמן. הוא מתואר כמומחה המוביל בעולם הפסיכולוגיה לחקר התחושה השלילית של הגועל. עבודתו מתמקדת בגורמים הפסיכולוגיים, התרבותיים והביולוגיים המשפיעים על בחירת המזון האנושי.

רוזין קיבל תואר ראשון מאוניברסיטת שיקגו בשנת 1956, ודוקטורט בביולוגיה ופסיכולוגיה מאוניברסיטת הרווארד בשנת 1961. בשנת 1963 הוא הצטרף למחלקה לפסיכולוגיה באוניברסיטת פנסילבניה, שם בשנת 1997 מונה לפרופסור במחלקה על שם אדמונד ג'יי ולואיז וו. קאהן.

תחומי ההוראה והמחקר שלו כוללים את:
* האופן שבו נרכשות אהבות וסלידות כלפי מזונות;
* הטבע והתפתחות האמונות והערכים התרבותיים של תחושת גועל (לדוגמה: ההסתייגות התרבותית מאכילת בשר כלבלב, בעוד התרבות מאפשרת אכילת טלה);
* האמביוולנטיות בנוגע לאכילת למזונות מן החי;
* תפיסה של הסיכון לזיהום והשפעות רעילות של מזונות, יחסי גומלין בין גורמים מוסריים ובריאותיים בדאגות לגבי סיכונים, הקשר בין רצונותיהם של אנשים לקוות לבין רצונותיהם בפועל (כולל בעיית ההפנמה);
* השפעת התרבות הנרכשת, הקולינריה המקומית והאבולוציה התרבותית (לדוגמה תגובות פסיכולוגיות למים ממוחזרים).

לפי רוזין, הגועל מהווה שומר סף עבור האדם, ובעבר סייע בהישרדותו האבולוציונית. בעבר היה האדם מסתכל על מזונו ומריח אותו עוד לפני שהיה טועם, והיה בוחן את המזון במגוון מבחנים: ריח, מרקם, מראה ועוד. אלא שבתרבות המערב, מבחנים אלה כיום לא בהכרח מתקבלים בעין יפה, בשל כללי הנימוס המערביים. רוזין טוען כי מעבר למנגנון הביולוגי, הגועל הוא גם **שומר סף תרבותי**, ובכך מהווה שלב חשוב בהתפתחות החברתית של האדם.

תיאוריות וגישות שונות במדעי החברה, לדוגמה דילמת אכילת הבשר או אפקט השליליות נשענים על מחקריו.

## הערות שוליים

קטגוריה:בוגרי אוניברסיטת שיקגו
קטגוריה:סגל אוניברסיטת פנסילבניה
קטגוריה:אמריקאים שנולדו ב-1936
אנטיקליאה

**אנטיקליאה** או **אנטיקליה** (ביוונית עתיקה: **Ἀντίκλεια**) הייתה מלכת איתקה ואשתו של המלך לארטס. היא הייתה גם אמא של אודיסאוס.
[שמאל|ממוזער|250x250 פיקסלים|אודיסאוס פוגש את אנטיקליאה בשאול. ציור של [הנרי פוסלי]]

## משפחה

אנטיקליאה הייתה בתם של אוטוליקוס ואמפיתאה. הרמס, היה סבה מצד אביה. אנטיקליאה הייתה אימו של אודיסאוס מלארטס (או לפי גרסאות מסוימות, מסיזיפוס) ואימה של קטימנה.
## מיתולוגיה
במזמור לארטמיס של המשורר קאלימכוס, אנטיקליאה מוזכרת כאחת מהציידות הראשונות שליוו את האלה במסעות הציד שלה.

לפי גרסאות מאוחרות יותר, אודיסאוס היה בנם של אנטיקליאה וסיזיפוס, ולא של לארטס. בגרסה זו של הסיפור, אוטוליקוס, אביה של אנטיקליאה, גנב את הבקר של סיזיפוס. סיזיפוס זיהה את הבקר שלו כאשר ביקר אצל אוטוליקוס ולאחר מכן פיתה את אנטיקליאה ושכב עימה. אודיסאוס, נולד כתוצאה מהאיחוד הזה שהתרחש לפני נישואיה של אנטיקליאה ללארטס.

### באודיסאה
באודיסיאה, לאחר פגישתו עם קירקה, אודיסאוס יוצא למסע אל העולם התחתון כדי לבקש את עצתו של הנביא המת טירסיאס. בעולם התחתון הוא פוגש את הרוחות של אהוביו המתים, ביניהן אמו, אנטיקליאה. בהתחלה הוא דוחה אותה לפי הנחיותיה של קירקה, וממתין לנביא.

לאחר שדיבר עם טירסיאס, אודיסאוס מרשה לאמו להתקרב ונותן לה לדבר. היא שואלת אותו מדוע הוא נמצא בעולם התחתון בעודו בחיים, והוא מספר לה על מסעותיו וניסיונותיו הכושלים לחזור הביתה. לאחר מכן הוא שואל אותה כיצד מתה ועל משפחתו בבית. היא מספרת לו שמתה מצער ומגעגועיה אליו בזמן שהיה במלחמה. אנטיקליאה גם אומרת שלארטס, אביו של אודיסאוס, מתאבל על מותו של אודיסאוס וחי בבקתה בכפר, לבוש בבגדים בלויים וישן על הרצפה. אנטיקליאה מספרת לאודיסאוס על מצבם שאשתו, פנלופה טרם נישאה מחדש ובנו, טלמאכוס, שומר על אדמותיו ועל רכושו.

אודיסאוס מנסה לחבק את אמו שלוש פעמים אך מגלה שהיא חסרת גוף, וזרועותיו עוברות דרכה. היא מסבירה שזאת דרכם של המתים והוא מביע צער רב על כך.

לפי היגינוס, אנטיקליאה הרגה את עצמה לאחר ששמעה דיווחים כוזבים על כך שבנה מת.

## הערות שוליים

קטגוריה:דמויות באודיסאה
תומאס מיטשל קמפבל

**תומאס מיטשל קמפבל** (באנגלית: **Thomas Mitchell Campbell**; ) היה עורך דין, איש עסקים ופוליטיקאי, שכיהן כמושל טקסס ה-24 בשנים 1907–1911.
## ראשית חייו
תומאס מיטשל קמפבל נולד בעיר ראסק שבמזרח טקסס, כבנם של תומאס דנקן ורייצ'ל (לבית מור) קמפבל. הוא התחנך בבית בספר העיר הולדתו, וב-1873 החל ללמוד משפטים באוניברסיטת טריניטי שבסן אנטוניו. הוא לא היה מסוגל לפרנס את עצמו, ולכן פרש מהלימודים לאחר שנה. קמפבל עבד במשרד פקיד המחוז של מחוז גרג, והמשיך ללמוד בלילות. ב-1878 הוא התקבל ללשכת עורכי הדין של טקסס. באותה שנה הוא נשא לאישה את פאני אירין ברונר משריבפורט שבלואיזיאנה. אביה, ויליאם ברונר ממיסיסיפי, שירת כקפטן בצבא הקונפדרציה במלחמת האזרחים האמריקאית, ולאחר המלחמה התיישב המשפחה בשריבפורט, שם הוא היה לבעל קרקעות ונבחר כמבקר העיר.

קמפבל עסק בעריכת דין בלונגוויו שבטקסס, עד שנעשה מעורב בחברת הרכבות אינטרניישנל-גרייט נורת'רן  שהייתה בקשיים, הוא עבר עם משפחתו לעיר פלסטיין . בשנה שלאחר מכן, לאחר שחילץ את החברה מפשיטת רגל, הוא נשאר בפלסטיין כמנהל הכללי של חברת הרכבות.
## קריירה פוליטית
לקמפבל היה חוסר אמון בעסקים מונופוליסטים גדולים והוא גילה אהדה לארגוני העובדים. הוא חלק רבות מהשקפותיו הפוליטיות הרפורמיסטיות עם מושל טקסס לשעבר ג'ים הוג. ב-1897 הוא התפטר מתפקידו בחברת הרכבות והחל להיות פעיל בפוליטיקה של המפלגה הדמוקרטית. בעידודו של הוג, הוא החליט להתמודד על משרת מושל טקסס.
## מושל טקסס
ב-1906 נבחר קמפבל כמושל טקסס. בשתי תקופות הכהונה שלו שנמשכו בין השנים 1907–1911, הוא יזם מספר רפורמות, כולל רגולציה בענף הרכבות, מיסוי הוגן ושוויוני, הגבלות על השדלנות, ומגוון צעדים בתחום יחסי העבודה.

בעקבות הזעזוע שלו מטבח סלוקום  שהתחולל ב-29 ביולי 1910, ובו המון רב של לבנים תקף אפרו-אמריקאים בעיר סלוקום ובסביבותיה שבמחוז מגוריו, הורה קמפבל למיליציה המדינתית להגיע לאזור כדי לדכא את האלימות. 22 שחורים בלתי-חמושים תועדו כהרוגים על ידי ההמון הלבן, אך נאמר שמחיר הדמים היה כבד יותר. משפחות שחורות רבות נמלטו מהאזור, ואיבדו את כל רכושן.

צעד החקיקה המרכזי ביותר של קמפבל נגע לרפורמה במערכת הכליאה. ממשלו שם קץ למערכת חכירת עבודת האסירים ויישם מדיניות אנושית יותר של טיפול בכלואים. בהובלתו של קמפבל הוקמו סוכנויות ממשל חדשות רבות במדינה, כולל מחלקת הביטוח והבנקאות, המשרד לסטטיסטיקה של העבודה, מועצת הבריאות המדינתית, והספרייה המדינתית של טקסס.

## שנותיו האחרונות
לאחר תום כהונתו כמושל, שב קמפבל לעיסוקו בעריכת דין בפלסטיין, אך נותר פעיל בפוליטיקה של המפלגה הדמוקרטית. ב-1916 הוא התמודד ללא הצלחה מול עמיתו למפלגה צ'ארלס אלן קלברסון על מושב בסנאט של ארצות הברית.

תומאס מיטשל קמפבל נפטר בגלווסטון ב-1 באפריל 1923. הוא נטמן בבית הקברות העירוני של פלסטיין.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1531-1532


## קישורים חיצוניים

* תומאס מיטשל קמפבל באתר אגודת המושלים הלאומית
* תומאס מיטשל קמפבל באתר The Political Graveyard 
* 

## הערות שוליים

קטגוריה:מושלי טקסס
קטגוריה:אמריקאים ילידי טקסס
קטגוריה:מושלי מדינות ארצות הברית מהמפלגה הדמוקרטית
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1856
קטגוריה:אמריקאים שנפטרו ב-1923
העזנו לחלום

**העזנו לחלום: מאחורי הקלעים של אירוויזיון 2019** היא סדרה תיעודית בשלושה חלקים מאת אורנה בן דור, שגם קריינה אותה.

## תקציר
הסדרה סוקרת בשלושה פרקים שכולם ביחד כ-123 דקות את כל מאחורי הקלעים של אירוויזיון 2019, מרגע הזכייה של נטע ברזילי באירוויזיון 2018 ועד לבחירת השיר של אירוויזיון 2020 ורגע הביטול שלו.

## משתתפים ומתראיינים
* **יובל כהן** – במאי ועורך ראשי של אירוויזיון 2019.
* **[[נטע ברזילי]]** – זוכת אירוויזיון 2018.
* **[[זיוית דוידוביץ]]** – אשת תקשורת.
* **[[אילה מזרחי]]** – מנהלת קשרי ממשל ורגולוציה באירוויזיון בתאגיד השידור הישראלי.
* **המנחים ([[אסי עזר]], [[ארז טל]], [[בר רפאלי]] ו[[לוסי איוב]])** – מנחי אירוויזיון 2019.
* **[[קובי מרימי]]** – נציג ישראל לאירוויזיון 2019.
* **[[דנה אינטרנשיונל]]** – זוכת אירוויזיון 1998.
* **[[יזהר כהן]]** – זוכה אירוויזיון 1978, והזוכה הראשון אי פעם של מדינת ישראל באירוויזיון.

כמובן שיש עוד מספר רב של משתתפים ומתראיינים, אך אלה הראשיים.

## סקירת הסדרה

## פרקים
### עונה 1

## ראו גם
* אירוויזיון 2019

## קישורים חיצוניים
* 

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
אנטואן

**אנטואן** (בצרפתית: **Antoine**) הוא שם פרטי ושם משפחה.

קטגוריה:שמות משפחה
מקום קדוש

[שמאל|ממוזער|250px|מעמד [ברכת כהנים בכותל המערבי בסוכות ה'תשס"ט]]
[250px|ממוזער|שמאל|עולי רגל סביב [הכעבה במכה]]
**מקום קדוש** הוא אזור ייעודי, המסומן לעיתים קרובות על ידי גבולות פיזיים או סמליים, שמיוחסת לו קדושה. מקום כזה יכול להיות טבעי או מעשה ידי אדם, ומשמעותו משתנה מאוד בין מסורות שונות. קדושתו של מקום היא לפי מסורת או ניתנת באמצעות צעד המקנה קדושה. דת אחת או יותר עשויות להתייחס למקומות קדושים כבעלי משמעות מיוחדת. לעיתים קרובות, מקומות כאלה הופכים למקומות פולחן. ללא קשר לבנייה או לשימוש, לאזורים אלה עשויים להיות מגוון של קשרים פולחניים או טאבו - כולל הגבלות על מבקרים או על פעולות מותרות בתוך המקום הקדוש. מקומות כאלה עשויים להפוך למוקד עלייה לרגל, או למקומות בעלי משמעות עבור האוכלוסייה המקומית. המושג "מקום קדוש" מושרש עמוק ברוחניות האנושית והוא מאפיין מרכזי של מנהגים דתיים במשך אלפי שנים.

כפי שמתואר בספר שמות, כאשר משה התקרב אל הסנה הבוער, הורה לו אלוהים  מעשה זה מסמל את יראת הכבוד שיש לגלות במקומות קדושים.

מקומות קדושים כוללים בתי תפילה, קברי צדיקים, עצמים טבעיים שזכו לקדושה (הרים, עצים וכדומה) ועוד. פולחן שגרתי במקום קדוש הוא תפילה. למקומות קדושים מסוימים מיוחסות סגולות מיוחדות. בקבר יונתן בן עוזיאל, למשל, נהוג לבקש על קברו זרע בר קיימא, פרנסה טובה, נחת מהילדים, בריאות טובה, זיווג הגון, זוגיות טובה, בריאות טובה.

## בישראל
ארץ ישראל כולה קרויה ארץ הקודש, ובה מקומות קדושים רבים לדתות שונות - ליהודים (הכותל המערבי, מערת המכפלה, הר הבית), למוסלמים (מערת המכפלה, הר הבית), לנוצרים (כנסיית הקבר, כנסיית המולד) לדרוזים (מתחם נבי שועייב), לבהאים (המרכז הבהאי העולמי)

חוק השמירה על המקומות הקדושים, תשכ"ז-1967, קובע עונש מאסר למי שמחלל מקום קדוש או פוגע בו, ולמי שעושה דבר העלול לפגוע בחופש הגישה של בני הדתות אל המקומות המקודשים להם או ברגשותיהם כלפי אותם מקומות.

## ראו גם
* חרם (אסלאם) – מקום קדוש באסלאם
* עיר קדושה

## קישורים חיצוניים


* Tancredi Marrone, Sacred Settings: The Aesthetics of Psychedelic Sacred Spaces, De Gruyter Brill


*
אבו שהלא

**אבו שהלא** (בערבית: **أبو شهلا**) הוא שם משפחה.

קטגוריה:שמות משפחה ערביים
צ'אבז (פירושונים)

**צ'אבז** היא צורת הגייה מעוותת של השם הספרדי **** (Chávez), בעיקר בקרב אמריקאים ממוצא היספני

קטגוריה:שמות משפחה
ספייר

**ספייר** הוא שם משפחה (לעיתים מגיע משם המשפחה  המגיע משם העיר הגרמנית שפייר).

קטגוריה:שמות משפחה
ראש ממשלת ליכטנשטיין

**ראש ממשלת ליכטנשטיין** (בגרמנית: **Regierungschef von Liechtenstein**) הוא ראש הממשלה של ליכטנשטיין. הוא ממונה על ידי נסיך ליכטנשטיין בהסכמת  (הפרלמנט של המדינה) ומצופה ממנו לזכות באמונם של הנסיך והלנדטאג. ראש הממשלה הממונה הוא בדרך כלל מנהיג המפלגה הפוליטית עם הכי הרבה מושבים בלנדטאג או במסגרת ממשלת קואליציה. ראש הממשלה אינו יכול להיות חבר בלנדטאג בו זמנית, אם כי עליו לעמוד בדרישות הכשירות לתפקיד זה.

במקור, במאה ה-16, התפקיד היה מוכר כ. הוא שימש כראש המשרד המחוזי הכפוף לחצר בית ליכטנשטיין. התואר שונה ל"מנהל המדינה" (Landesverweser) לאחר מהפכת 1848 במדינה, והפך לרשמי עם אשרור . מסיבה זו, יוהאן מיכאל מנצינגר נחשב למנהל המדינה הראשון של ליכטנשטיין. ב-1921 אושרה  חדשה, ובה הוחלף תפקיד ראש הממשלה. על פי חוקה זו, הכשירות להיות ראש ממשלה דורשת אזרחות מלידה של ליכטנשטיין. עם זאת, דרישה זו נחשבת לא פעילה מאז 1992.

ראשת הממשלה המכהנת היא בריגיטה האס מאז 10 באפריל 2025.

## רשימת ראשי הממשלה
### מנהל המדינה (1861–1921)

### ראש הממשלה (1921–הווה)

## קישורים חיצוניים

## הערות שוליים

*
סמחה

**סמחה** (בערבית: **سمحة**) הוא אחד מאיי סוקוטרה  השייכים לתימן.

שטחה האי כ־40 קמ"ר. האי מונה 100 תושבים המתגוררים בכפר במערב האי. האי סמחה והאי השכן דרסה מוכרים בכינוי "שני האחים" (الأخوين).

האי מוכר כאזור ציפורים בעל חשיבות על ידי BirdLife International הודות לאוכלוסיית יסעורי ג'ואנין (מין מסוג יסעור בולוור) השוכנת בו.

## קישורים חיצוניים

קטגוריה:תימן: איים
קטגוריה:איים באוקיינוס ההודי